**ДОГОВОР ЗА ДОСТАВКА**

№ BG16RFPR001-1.003-0422-C01/SU01

Днес,……….., в гр. София между:

**ИНСКЕЙЛ“ ЕООД** с ЕИК 203828276, седалище и адрес на управление: гр. София, бул. „Никола Й. Вапцаров“ 53В, представлявано от Атанас Клинков – управител,, бенефициент по Договор за безвъзмездна помощ № BG16RFPR001-1.003-0422-C01, по процедура BG16RFPR001-1.003 „Внедряване на иновации в предприятията“, от Програма "Конкурентоспособност и иновации в предприятията" 2021-2027, наричано по-долу **ВЪЗЛОЖИТЕЛ,** от една страна,

и

…………………………………………………… с ЕИК, седалище и адрес на управление ………………………………….., представлявано от ....................................................-......................................., наричано по-долу **ИЗПЪЛНИТЕЛ**, от друга страна,

Като взеха предвид, че ВЪЗЛОЖИТЕЛЯТ изпълнява Договор за безвъзмездна финансова помощ BG16RFPR001-1.003-0422-C01, страните се споразумяха за следното:

**І. ПРЕДМЕТ НА ДОГОВОРА**

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да изпълни заложеното в предмета на процедурата **„Доставка на специализиран софтуер“**, съгласно посоченото в представената от ИЗПЪЛНИТЕЛЯ оферта, техническо и ценово предложение, представляващи неразделна част от настоящия договор (Приложение №1).

**ІІ. ЦЕНА И НАЧИН НА ПЛАЩАНЕ**

Чл. 2. (1) ВЪЗЛОЖИТЕЛЯТ се задължава да заплати на изпълнителя сумата от ...................... (..................................................................), съгласно предложената цена в офертата на изпълнителя (Приложение №1)

(2) Начин на плащане:

* Първо плащане в размер на 50% от договорната стойност – извършва се след доставка, инсталация и първоначална конфигурация на специализирания софтуер, провеждане на първоначално тестване и установяване, че системата функционира без грешки. При успешно приключване на теста се подписва приемо-предавателен протокол и се издава фактура от Изпълнителя. Плащането се извършва в срок до 60 (шестдесет) календарни дни от датата на издаване на фактурата.
* Окончателно плащане в размер на 50% от договорната стойност – извършва се след изтичане на 7 (седем) календарни дни функционален тестов период в реална работна среда, в рамките на който не са установени грешки или проблеми, възпрепятстващи нормалната работа на системата. При успешно приключване на тестовия период се подписва финален приемо-предавателен протокол и се издава фактура от Изпълнителя. Плащането се извършва в срок до 60 (шестдесет) календарни дни от датата на издаване на фактурата.

(4) Плащанията по договора се извършват по сметка на ИЗПЪЛНИТЕЛЯ след издаването на фактура.

(5) В издаваните от ИЗПЪЛНИТЕЛЯ фактури следва да бъде указано, че разходът се извършва по проект BG16RFPR001-1.003-0422- Внедряване на продуктова иновация в Инскейл, от процедура BG16RFPR001-1.003 „Внедряване на иновации в предприятията“, от Програма "Конкурентоспособност и иновации в предприятията" 2021-2027.

**III. СРОК, МЯСТО НА ДОСТАВКА, ПРИЕМАНЕ И ПРЕДАВАНЕ**

Чл. 3. (1) Срокът за доставка на договора е …… календарни дни от датата на възлагането на доставката, в съответствие с посочения срок за доставка в (Приложение №1) Оферта на ИЗПЪЛНИТЕЛЯ, но не по-късно от крайния срок на Договор за безвъзмездна финансова помощ – 03.03.2026 г.

(2) Настоящият договор влиза в сила от датата на подписването му от двете страни.

(3) Срокът на договора започва да тече от писменото възлагане на доставката.

Чл. 4. (1) Доставката се извършва на адрес: гр. Стара Загора, бул. „М. М. Кусев“ № 31, вх. Г, помещение № 13.

(2) Всички рискове за доставяното по договора за доставка са за сметка на ИЗПЪЛНИТЕЛЯ до момента на приемането от ВЪЗЛОЖИТЕЛЯ.

Чл. 5. (1) Софтуера се приема и предава: след доставка, инсталация и първоначална конфигурация на специализирания софтуер, провеждане на първоначално тестване и установяване, че системата функционира без грешки. При успешно приключване на теста се подписва приемо-предавателен протокол.

(2) По време на приемо-предаването на софтуера по ал. (1), при констатиране на несъответствие на софтуера с техническите спецификации, представени в техническата оферта на ИЗПЪЛНИТЕЛЯ, и/или при констатиране на недостатъци и/или несъответствия при първоначалното тестване на технически и функционални характеристики на софтуера, или наличието на всякакви технически и функционални проблеми, ВЪЗЛОЖИТЕЛЯТ има право да откаже да подпише съответния протокол. В тези случаи страните подписват двустранен протокол, в който се описват констатираните недостатъци, липси и/или несъответствия и се посочва срока, в който същите ще бъдат отстранени. Посоченият срок следва да не надхвърля предложеният срок за доставка от ИЗПЪЛНИТЕЛЯТ.

(3) След приемо-предаването на софтуера по ал. (1), се извършва 7 (седем) дневен функционален тестов период в реална работна среда, в рамките на който не са установени грешки или проблеми, възпрепятстващи нормалната работа на системата, в това число повтарящи се или системни грешки, недостатъци в изпълнението на функционалности, грешки и дефекти. При успешно приключване на тестовия период се подписва финален приемо-предавателен протокол удостоверяващ липсата на проблеми и грешки на софтуерната платформа и се издава фактура от Изпълнителя.

(4) При неуспешно преминаване на функционалния тестов период от 7 календарни дни, предшестващ подписването на финален приемо-предавателен протокол, договорът се прекратява едностранно от Възложителя.

**IV. ГАРАНЦИЯ ЗА ДОБРО ИЗПЪЛНЕНИЕ, СРОК НА ГАРАНЦИОННА ПОДДРЪЖКА и ВРЕМЕ ЗА РЕАКЦИЯ**

Чл. 6. (1) Гаранция за добро изпълнение по настоящия договор е 5 (пет) % от стойността му, които се равняват на ..........................(....................................................................) лева.

(2) Гаранцията за добро изпълнение се представя преди сключването на настоящия договор и се възстановява до 60 календарни дни след подписването на финален приемо-предавателен протокол.

(3) В случай на некачествено, непълно или лошо изпълнение на договора, ВЪЗЛОЖИТЕЛЯТ може да задържи гаранцията.

(4) Гаранцията за добро изпълнение се задържа при едностранно прекратяване на договора от страна на Възложителя, когато Изпълнителят не е успял да достави в срок софтуера или когато софтуерът не е преминал тестовия период от 7 дни.

(5) Гаранцията за изпълнение не се освобождава от ВЪЗЛОЖИТЕЛЯТ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд.

Чл. 7. (1) Срокът на гаранционна поддръжка на доставения софтуер по настоящия договор е......................... месеца, съгласно офертата на ИЗПЪЛНИТЕЛЯ (Приложение №1) и започва да тече след подписването на финален приемо-предавателен протокол.

(2) По време на срока на гаранционна поддръжка ИЗПЪЛНИТЕЛЯТ се задължава да отстранява възникнали дефекти, повреди и всякакви технически или функционални проблеми, които възпрепятстват използването на софтуера за своя сметка. ИЗПЪЛНИТЕЛЯТ носи отговорност и поема разходите за всякакви дефекти и/или повреди на софтуера, възникнали по време на експлоатацията му по време на гаранционния срок.

(3) При проява на технически или функционален проблем, в срока на гаранционна поддръжка, ВЪЗЛОЖИТЕЛЯТ е длъжен да уведоми ИЗПЪЛНИТЕЛЯ, изпращайки уведомление на имейл адрес посочен в офертата на изпълнителя (неразделна част от настоящия договор) или връчването му на ръка. Гаранционният срок спира да тече за периода от възникването до отстраняването на повредите.

(4) Срокът на за отстраняване на проблем започва да тече от изпращането на уведомлението по имейл или връчването му на ръка.

(5) ИЗПЪЛНИТЕЛЯТ е длъжен да реагира и отстрани възникнал технически или функционален проблем на софтуера, вкл. в извънработно време в рамките на 48 часа след изпращане на уведомлението.

(6) ИЗПЪЛНИТЕЛЯТ е длъжен да осигури надеждно обслужване и поддръжка на софтуера.

**V. ПРАВА И ЗАДЪЛЖЕНИЯ НА СТРАНИТЕ**

Чл. 8. ИЗПЪЛНИТЕЛЯТ се задължава:

(1) Да достави софтуера в необходимото качество и срок, съгласно настоящия договор;

(2) Да не разпространява конфиденциалната информация, станала му известна при или по повод изпълнение на настоящия договор.

(3) Да отстранява проблеми и грешки на софтуера в рамките на определения в настоящия договор срок.

(4) Да прехвърли правата по интелектуална собственост на софтуера.

(5) Да предаде пълния СОРС код (Source Code) на разработения софтуер.

Чл. 9. ИЗПЪЛНИТЕЛЯТ има право:

(1) Да получи уговореното в настоящия договор възнаграждение в посочените срокове и при договорените условия;

Чл. 10. ВЪЗЛОЖИТЕЛЯТ се задължава:

(1) Да заплати цената по договора по реда и при условията, посочени в него;

(2) Да не възпрепятства ИЗПЪЛНИТЕЛЯ във връзка с изпълнението на договора;

Чл. 11. ВЪЗЛОЖИТЕЛЯТ има право:

(1) Да получи софтуера в необходимото качество и срок, съгласно настоящия договор.

**VI. ПРЕКРАТЯВАНЕ НА ДОГОВОРА**

Чл. 12. Настоящият договор се прекратява:

(1) С окончателното му изпълнение;

(2) По взаимно съгласие, изразено в писмен вид;

(3) ВЪЗЛОЖИТЕЛЯТ прекратява Договора едностранно без предизвестие и без да изплаща, каквито и да било обезщетения и плащания по проекта, в случай на неизпълнение на срока за доставка, инсталация и първоначална конфигурация на специализирания софтуер. В този случай се задържа гаранцията за добро изпълнение и се дължи неустойка в размер на 50% от стойността на договора.

За просрочване на срока на доставка се счита и доставянето на софтуерна платформа, която не покрива всички технически и функционални характеристики и/или не функционира без проблеми, включително при наличие на грешки, установени при първоначалното тестване, когато Изпълнителят не осигури тяхното отстраняване в рамките на оферирания срок.

(4) ВЪЗЛОЖИТЕЛЯТ прекратява Договора едностранно без предизвестие и без да изплаща, каквито и да било обезщетения и плащания по проекта при неуспешно преминаване на функционалния тестов период от 7 календарни дни, предшестващ подписването на финален приемо-предавателен протокол. В този случай се задържа предоставената гаранция за добро изпълнение и се дължи неустойка в размер на 50% от стойността на договора. За неуспешно преминаване на тестовия период се счита наличието на повтарящи се или системни грешки, недостатъци в изпълнението на функционалности, грешки и дефекти открити по време на тестовия период, които не са отстранени до неговия край, забавяне или отказ в реакция от страна на Изпълнителя, които възпрепятстват нормалната работа на системата и не са отстранени в рамките на тестовия период.

(5) ВЪЗЛОЖИТЕЛЯТ прекратява Договора без предизвестие и без да изплаща, каквито и да било обезщетения, в случай на подозрение в измама съгласно чл. 1 от Конвенцията за защита на финансовите интереси на Европейските общности, корупционни действия, участие в престъпни организации или всякакви други неправомерни действия в ущърб на финансовите интереси на Европейските общности. Това условие се отнася и до партньорите, изпълнителите и представителите на Бенефициента (чл. 11.3 „б” от ОБЩИТЕ И АДМИНИСТРАТИВНИ РАЗПОРЕДБИ НА ПРОЦЕДУРАТА).

(6) При друго виновно неизпълнение на задълженията на една от страните по договора с 10-дневно писмено предизвестие от изправната до неизправната страна;

**VII. НЕИЗПЪЛНЕНИЕ НА ДОГОВОРА И САНКЦИИ**

Чл. 13 (1) При неизпълнение на срока за доставка, инсталация и първоначална конфигурация на специализирания софтуер, договорът се прекратява едностранно от Възложителя. В този случай се задържа предоставената гаранция за добро изпълнение и се дължи неустойка в размер на 50% от стойността на договора. За просрочване на срока на доставка се счита и доставянето на софтуерна платформа, която не покрива всички технически и функционални характеристики и/или не функционира без проблеми, включително при наличие на грешки, установени при първоначалното тестване, когато Изпълнителят не осигури тяхното отстраняване в рамките на оферирания срок.

(2) При неуспешно преминаване на функционалния тестов период от 7 календарни дни, предшестващ подписването на финален приемо-предавателен протокол, договорът се прекратява едностранно от Възложителя. В този случай се задържа предоставената гаранция за добро изпълнение и се дължи неустойка в размер на 50% от стойността на договора. За неуспешно преминаване на тестовия период се счита наличието на повтарящи се или системни грешки, недостатъци в изпълнението на функционалности, грешки и дефекти открити по време на тестовия период, които не са отстранени до неговия край, забавяне или отказ в реакция от страна на Изпълнителя, които възпрепятстват нормалната работа на системата и не са отстранени в рамките на тестовия период.

(4) ВЪЗЛОЖИТЕЛЯТ може да претендира за нанесени вреди и пропуснати ползи по общия ред, в случай че превишат размера на предвидените неустойки.

**VIII. ДОПЪЛНИТЕЛНИ УСЛОВИЯ**

Чл. 14. ИЗПЪЛНИТЕЛЯТ декларира, че е запознат и приема условията, приложими към Договора за безвъзмездна финансова помощ Общи условия към договорите за финансиране по Програма "Конкурентоспособност и иновации в предприятията" 2021-2027 (Приложение №3).

Чл. 15. Страните могат да изменят и допълват клаузите на този договор с двустранни писмени споразумения.

Чл. 16. Всеки спор или претенция, свързани с изпълнението или тълкуването на настоящия договор, ще бъде решаван между страните чрез взаимни преговори до постигане на съгласие, а при непостигане на такова, ще бъде прилагано действащото законодателство в Република България.

Неразделна част от настоящият договор са следните приложения:

Приложение №1 Оферта на ИЗПЪЛНИТЕЛЯ с ценово и техническо предложение

Приложение №2 Гаранция за добро изпълнение

Приложение №3 Общи условия

**Кореспонденцията по договора ще се осъществява в писмена форма:**

При промяна на посочените данни, всяка от страните е длъжна да уведоми другата в най-кратък срок за настъпване на промяната.

1. От страна на ВЪЗЛОЖИТЕЛЯ:

Име: Атанас Клинков

Длъжност: управител

Адрес за кореспонденция:

Телефон: +359 89 6261313

Електронен адрес: office@inscale.bg

2. От страна на ИЗПЪЛНИТЕЛЯ:

Име:

Длъжност:

Адрес за кореспонденция:

Телефон:

Електронен адрес:

Настоящият договор се подписа в 2 (два) еднообразни екземпляра, по един за всяка страна.

ВЪЗЛОЖИТЕЛ:...................................

ИЗПЪЛНИТЕЛ:....................................